Vi tar ikke opp livets reelle problemer på videregående skole

22. mars 2016 21:15 Sist oppdatert 22. mars 2016

Si ;D-innlegg: Ingen forteller hvordan vi ikke skal ende i luksusfellen.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

OPT_4aa985b1-a173-8780-78d9-3e65dad07f24_doc6owlqwly8rpppy8pa9n_doc6owlsgkqy3s1468apa9n-t7PxsY5XRW.jpg NTB Scanpix/ Privat

Det er mye snakk om at mange dropper ut av videregående skole for tiden. Jeg er heldig som kom inn på mitt førstevalg som heter CREO, som er en studiespesialiserende linje med entreprenørskap, markedsføring og bedriftsutvikling.

Veien til å komme inn var lang og tung med mye lekselesing, pugging og jobbing. Jeg har fått undervisning om blant annet Napoleon, algebraregning, antikken og hvordan bruke geogebra.

Men jeg husker ikke hvordan og hvorfor jeg skal få bruk for dette.

Hvordan redde regnskogen?

Vi lærer ikke om hvordan vi skal leve i denne verden. I stedet har skolen begynt å handle om ikke å ha fravær og å stå på eksamen. Jeg har ennå ikke hatt undervisning om hvordan jeg skal betale regningene mine eller hvordan skattereglene fungerer.

Jeg synes vi ikke tar opp livets reelle problemer på videregående skole. Vi har matte og samfunnsfag, men ingen sier hvordan vi ikke skal ende opp i luksusfellen eller hvordan vi skal redde regnskogen i Amazonas.

Ungdommer i Norge i dag har et forbruk som ikke er realistisk med tanke på resten av verden eller resten av livet vårt.

Hvis alle i verden hadde brukt like mye som nordmenn, hadde Jorden gått under. Vi, med et av verdens høyeste forbruk, burde gått foran som et godt eksempel, og særlig hvis vi som unge hadde fått en tilstrekkelig opplæring i hva som er et miljøvennlig og realistisk konsum.

Ta oss ut av A4-boksen!

Norsk skole kunne også blitt bedre hvis vi hadde hatt mer fokus på mennesker og individuelle egenskaper, i stedet for å presse alle inn i en A4-boks der det teoretiske og akademiske er det viktigste.

Jeg tenker på en tegning jeg så for en stund siden, der læreren klipper alle tankene til elevene til en firkantet boks. Alle skal tenke likt. Alle skal handle likt.

Realiteten er at noen er mer rastløse enn andre, noen trenger mer søvn, noen spiser mer – ingen er like, og det burde skolen også ta hensyn til.

Mennesker er ikke bygget for å sitte stille og lese i en bok i åtte timer om dagen. Det er ikke rart at vi blir rastløse og ikke klarer å konsentrere oss. Ta oss ut av A4-boksen!

Forhindrer innovasjon

Skolen burde også legge opp til selvstendig tenkning. En av fordelene vi unge har, som vi ofte glemmer når vi vokser opp, er lysten til å utforske. Alt er spennende første gang du ser det. Skolen i dag dreper denne lysten. Den sier at dette er en lærebok, og den skal du følge til punkt og prikke.

Tingene vi har i dag har en funksjon og skal kun brukes til den funksjonen. Vi får ikke leve. Vi lærer å ikke stille spørsmål til eller utfordre det etablerte.

Dette forhindrer innovasjon – noe av det jeg går på skolen for å bli bedre i. Det er ingen revolusjonerende oppfinnelser som er resultat av å tenke i boksen.

Læreren prater to timer i strekk

Vi mister oppmerksomheten og faller ut av timen der læreren prater to timer i strekk. Oppgavene blir ikke gjort i timen, for vi vil heller lese om hva som skjer i Aftenposten eller hva de populære bloggerne nylig postet.

Så kjære lærere, kjære norsk skole: La oss få lære om hvordan vi ikke skal havne i Luksusfellen, lær oss om det omfattende i verden og vår egen fremtid – ikke hva Napoleon gjorde på 1700-tallet! Det går utover vår egen fremtid.

Vil du lese flere Si ;D-innlegg om skolesystemet?

Les også «Slik jeg har fått fortalt det, høres den gamle, norske skolen ut som en drøm sammenlignet med det jeg må leve med i min skolehverdag» | Amalie Nyeng (18)

Les også Hva hjelper det med flinke lærere når elevene drukner i teori? | Emma Bjerregaard Opheim

Odin Besseby (15):

Les også Skolen ligner et kommunistisk samfunn: En eneveldig rektor, tøylede lærere og et skinndemokrati av et elevråd

Hør også podkast!

To elever ved Nissen er gjester, og snakker om Skam: – Det finnes hookefester, der det ikke er skam å hooke med flere på en kveld. Der har «Skam» truffet skikkelig!

Du finner alle de siste podkast-episodene her!

Jasmin Stafseth (17)